Vse plenice, razen modela Vse v enem, se uporabljajo v kombinaciji s prekrivno plenico. Čeprav so same plenice zelo vpojne, se mokrota v bombažnih ali bambusovih plasteh hitro širi v vse smeri, tudi tja, kamor ne želimo. Prekrivna plenica pa mokroto zadrži znotraj plenice. Vse prekrivne plenice v naši ponudbi, tako tanjše s poliuretanom (PUL) kot volnene, zagotavljajo dihanje in s tem udobno temperaturo pod pleničko iz blaga. Vse prekrivne plenice zadržijo tudi večje količine urina. Za nočno previjanje za večje dojenčke svetujemo dodatno povečanje vpojnosti (npr. z uporabo dodatnega vložka).